José Antonio Labordeta

Iste articlo tracta sobre o cantautor, escritor y politico aragonés José Antonio Labordeta. Ta atros emplegos se veiga Labordeta.

José Antonio Labordeta Subías (Zaragoza, 10 de marzo de 1935 - † Zaragoza, 19 de setiembre de 2010) estió un profesor, cantautor, escritor y politico aragonés.

Chirman d'o poeta Miguel Labordeta, estió considerau un d'os prencipals exponents d'a canción d'autor espanyola. Encetó a suya carrera musical en 1963, destacando os suyos albuns Cantar i callar (1974), Tiempo de espera (Tiempo d'Aspera, 1975) y Las cuatro estaciones (As cuatre estacions, 1981).

Participó en o establimiento d'o semanario Andalán, ye autor de cuantos libros de poemas, una novela (Cada cual que aprenda su juego, 1974) y unas recordanzas (Con la voz a cuestas, 1982). Entre os suyos zaguers títols destaca Aragón en a muchila (1983), Os amigos contatos (1994), Un país en a muchila (1995) u Banderas rotas (2001)."Aragonesismos y otras voces de interés en "Banderas rotas" de José Antonio Labordeta", por Francho Nagore, (AFA, 2008, pp. 73-98). Enfiló y presentó o programa de Televisión Espanyola Un país en la mochila.

Miembro d'a Chunta Aragonesista (CHA) estió esleito deputau por Zaragoza en 2000 y 2004, estando o portavoz d'iste partiu aragonés en o Congreso d'os Deputaus.

O Rolde de Estudios Aragoneses reeditó o disco Cantar i callar de 1974, encara inedito en CD, con a ocasión d'a publicación d'o libro colectivo José Antonio Labordeta: creación, compromiso, memoria (con mes de sixanta colaboracions d'a suya fegura y a suya trachectoria), presentato o 26 de noviembre de 2008 en una fiesta feita en o Teatro Principal de Zaragoza.

José Antonio Labordeta feneixió o 19 de setiembre de 2010 de maitinada en o Hespital Miguel Servet de Zaragoza a causa d'un cáncer de prostata que li diagnosticoron en l'anyo 2006. Adiós, Labordeta en o diario Heraldo de Aragón.

 Biografia 
José Antonio Labordeta Subías naixió o 10 de marzo de 1935 en l'antigo palacio d'os Lanuza en o numero 1 d'a carrera Buen Pastor, en o centro de Zaragoza, a on que a suya familia rechentaba a escuela-internato Santo Tomás de Aquino, a la que asistirían personalidaz como Jesús Moncada. Cuatreno fillo (d'entre siet chirmans) de Sara Subías y Miguel Labordeta, un catedratico de latín y militant d'Izquierda Republicana que, en prencipiar a guerra a l'anyo siguient, fue preso por ateu, comunista y masón y, en rematar ista, se le retiró a catedra.El Mundo José Antonio Labordeta en el Magacine

Infancia
Por miedo a mas represalias, a familia escolarizó o choven José Antonio en o Colechio Alemán de Zaragoza dica que zarró en 1943, anyo en que l'Alemanya nazi prencipiaba a perder a guerra. Alavez continó os estudios en a escuela paterna, a on que fació o bachillerato chunto a futuras personalidaz como Emilio Gastón y, en rematar, prencipió a carrera de dreito; en 1953, mientres o tercer curso, su pai morió y Labordeta se'n pasó ta letras. A escuela familiar pasó a mans d'o suyo chirman poeta, catorce anyos mayor que él, qui pasaría a exercer un rol paternal sobre o suyo chirmán chicot.10Líneas.com cronolochía dica 2004 por Javier Aguirre

Literatura
En l'anyo 1957 le tocoron trenta mil pecetas en a lotería i se'n fue un mes entero a o Parador de Turismo de Sant Chuan d'a Penya a leyer-se l'Ulises de James Joyce: influyiu por Miguel, fundó y dirichió a revista Orejudín (1958–59) y publicó en a Papageno (1958–60), con dos publicacions sutitas arredol d'a tertulia Niké y d'a Oficina Poetica Internacional. Finalment, se licenció en Filosofía en 1960 y se'n fue a treballar de lector de castellano en Ais de Provença, en os zaguers anyos d'a Cuatrena Republica, a on daba clase a os pied-noirs: astí ascuitó por primera vegata os discos de Brassens, Brel y Léo Ferré El Periódico de Aragón «Hay gente que me dice...» y escribió Sonata ibérica, un poemario influyiu por Machado que encara contina inedito. El país Su señoría levanta la voz

Amostranza
Dos anyos dimpués se'n tornó ta Aragón y, en casar-se con Juana de Grandes o 29 de setiembre de 1963, os dos se treladaron a Teruel ta treballar de mayestros en una escuela laica establita por un amigo d'él: astí, ella exerceba de mayestra de griego y él, d'historia. Entre os alumnos que tenió Labordeta mientres ista epoca feguran o president d'Endesa Manuel Pizarro, o polemista Jiménez Losantos u o polifacetico Joaquín Carbonell: chunto con iste zaguero y Cesáreo Hernández prencipió a cantar, con trenta y tres anyos, en noviembre d'o 68. A suya primera aparición en publico estió en Belchit (o lugar d'a mai de Serrat). Mientres os ueito anyos d'estacha en Teruel naixioron as suyas primeras dos fillas, Ana y Ángela; a tercera, Paula, naixió en tornar ta Zaragoza. En l'anyo 1985 demandó a excedencia y ya no tornó a exercer de mayestro.

Musica
Ixe mesmo anyo, dimpués de veyer un anuncio en prensa, ninvió unas cintas a Madrit que se convirtioron en o suyo primer disco, Andros, vol. II, un EP de cuatre cancions editato por Edumsa que fue retirato a l'anyo siguient por as autoridaz; se reeditó en 1971 como complemento de Cantar y callar, un d'os primers librodiscos d'a epoca. Dos anyos dimpués, o 13 de noviembre de 1973 se celebró o Primer Encuentro de la Música Popular en Aragón en o Teatro Prencipal de Zaragoza con as actuacions de Boira, La Bullonera, Renaxer, Pilar Garzón, Tierra Húmeda, Tomàs Bosque (d'a Francha) y o mesmo Labordeta, que alavez ya yera a cabeza visible d'a emerchent «canción popular aragonesa». A l'anyo siguient, Edigsa le publicó o suyo primer disco de luega durata, Cantar i callar (sic), que contaba con notas preliminars (en valenciano) d'Ovidi Montllor.

En 1975 publicó Tiempo de espera, que incluye a suya canción mas conoixita, Canto a la libertad, escrita en o suyo retiro de Villanuga: El País Labordeta vuelve a sus viejas pasiones a la sombra del pirineo ya en democracia, a suya canción fue proposata por o Partido Aragonés como himno oficial d'Aragó, pero o PSOE y o PCE votoron en contra. Se retiró parcialment de l'oficio de cantautor, con un concierto en a Plaza d'o Pilar o 4 d'octubre de 1991, encara que dimpués ha feito conciertos puntualment, en solitario u chunto con Carbonell y Eduardo Paz en o espectaclo Cantautores aragoneses, que les tornó a achuntar en un concierto historico retransmeso por Aragón TV l'11 d'octubre de 2006 que, en rematando, han feito chiras por ciudaz como Fraga y Uesca (en o festival Periferias). Periferias.org concierto en a edición d'o 2007

Politica
Co-fundador d'a revista Andalán, d'o Partido Socialista Aragonés, creyador d'un partiu imachinario dito Izquierda Depresiva Aragonesa y candidato en a lista a o Senau espanyol por Ezquierda Unida, en zaguerías estió deputau electo por Chunta Aragonesista en as Corz entre 1999 y 2000 y en o Congreso d'os Deputaus os anyos 2000 y 2004 (por dos lechislaturas seguitas) dica l'anyo 2008, en que se chubiló. En a etapa en Madrit destacó aintro d'o grupo mixto, como l'unico representant de l'aragonesismo, por o suyo estilo radicalment oposato a lo d'a resta de congresistas: mientres o debate sobre a invasión d'Iraq recitó un poema d'o suyo chirmán Miguel; en una atro debate respondió a os deputaus d'o PP que le feban a mofla con un «¡A la mierda!» u insultando-los; Terra Labordeta llama en el congreso "gilipollas" a un diputado del PP tamién participó activament en o debate sobre o Estatuto d'Autonomía d'Aragón, 10Líneas.com texto d'a suya intervención en o Congreso en a comisión d'investigación de l'11-MElPlural.com ¡Viva la Comisión! y, en zaguerías, anunció a suya retirata mientres a intervención en o debate sobre o estau d'a nación de 2007. El País Labordeta asiste a su último debate del estado de la nación Mientres a suya trachectoria como deputau s'oposó a o trescole de l'Ebro, votó en contra d'a Lei de Partius La Democracia Labordeta: la ley de partidos fue creada para y contra HB y en favor d'a Constitución europea, Escolar.net Entrevista a José Antonio Labordeta defendeba a co-oficialidat d'as luengas d'Aragón y o software libre Wikinoticias Entrevista a José Antonio Labordeta y parlaba d'Espanya como «una gran federación». A Sueldo de Moscú «España es una federación, pero...» En recullir o premio de l'Asociación de Periodistas Parlamentarios, compartiu con Agustí Cerdà, Labordeta se despidió con una ixota aragonesa. El Correo Digital «No soporto cachondeos con lo de la mochila y el ...»

Retiro
En retirar-se d'a política «por cansancio ideyolochico», ocasionalment residiba en Altafulla, El Imparcial «Menos mal que el PSOE no ha ganado con mayoría...» escribió a novela Memorias de un beduino en el Congreso de los Diputados (2009), El Periódico de Catalunya Memòries de diputat actuó en a Expo de Zaragoza y en 2006 se le diagnosticó un cáncer de prostata, que le levó a la muerte en 2010. Público «José Antonio Labordeta muere en Zaragoza tras una larga enfermedad»

O Rolde de Estudios Aragoneses ha reeditato el Cantar i callar de 1968, encara inedito en CD, con ocasión d'a publicación d'o libro colectivo José Antonio Labordeta: creación, compromiso, memoria (con mas de seixanta colaboracions sobre a fegura y a trachectoria de l'homenacheato), El Heraldo de Aragón Homenaje a Labordeta presentato o 26 de noviembre en una fiesta en o Teatro Prencipal de Zaragoza. El Periódico de Catalunya El món de la cultura rendeix un emotiu...

Muerte
250px|thumb|Parque Gran José Antonio Labordeta
Murió en a maitinada d'o 19 de setiembre de 2010, en l'Hospital Miguel Servet de Zaragoza, a la edat de 75 anyos, debito a o cáncer de prostata que se l'heba diagnosticato en l'anyo 2006, y que le obligó a permaneixer en casa os zaguers meses d'a suya vida. Fernando Baeta, «José Antonio Labordeta. 1935-2010. El hombre que reinventó Aragón»», El Mundo.es. «Adiós, Labordeta», Heraldo.es. 19 de septiembre de 2010

O zaguer acto publico que protagonizó se produció o día 6 de setiembre de 2010, cuan os ministros d'Esfensa, Carme Chacón, y Educación, Ángel Gabilondo, le entregoron en a suya casa a Gran Cruz d'a Orden d'Alifonso X o Sabio; un reconoiximiento que o Gubierno le concedió por a su sabiduría, a suya pasión, as suyas conviccions y a suya esfensa d'a libertat y o pueblo, motivos por los que tamién l'atorgó a medalla a o Treballo. «José Antonio Labordeta muere en Zaragoza tras una larga enfermedad», El País, 19 de septiembre de 2010.

En as calendatas posteriors a la suya muerte bi habioron numerosos actos en remeranza a Labordeta en toda a cheografía aragonesa. Mas de 20.000 aragoneses o primer día y de 40.000 en total, Multitudinario homenaje en la calle. Heraldo de Aragón. 21/09/2010 dioron o zaguer adios a o cantautor en o veilatorio que s'instaló en o Palacio de l'Alchafaría, vesitato amás por diversas personalidaz d'a politica y a cultura aragonesa y espanyola como Joan Manuel Serrat, Manuel Pizarro, Gaspar Llamazares, Carmen París, José Luis Borau u Miguel Ángel Berna entre muitos atros. Desfile de ilustres en el velatorio de Labordeta. Heraldo de Aragón 21/09/2010. O president d'Aragón, Marcelino Iglesias colocó a Medalla d'Aragón a títol postumo sobre l'atabul cubierto con a cuatribarrata.

Manimenos no estioron menos emotivos os homenaches populars convocatos en diferents puestos d'Aragón. En a plaza Sant Felipe de Zaragoza, 2.000 personas se reunioron de nueiz ta cantar toz chuntos o "Canto a la libertad", una d'as cancions mas conoixitas y simbolicas de LabordetaUnas 2.000 personas cantan a Labordeta en la Plaza de San Felipe. Heraldo de Aragón. 20/09/2010 Feito que se repitió tamién en rematar o veilatorio en l'Alchafaría, a on que a multitut demandaba a oficialidat d'a canción como himno nacional d'Aragón. 'Canto a la libertad' en La Aljafería. Heraldo de Aragón. 19/09/2010 En atras ciudaz como Uesca y Teruel tamién se facioron actos d'ista mena. Teruel se despide de José Antonio Labordeta Eco de Teruel. 23 setiembre de 2010

Entre os reconoiximientos d'as institucions dimpués d'a suya muerte cal destacar a nueva denominación d'o Parque Gran de Zaragoza, que dende alavez pasó a decir-se oficialment Parque Gran José Antonio Labordeta. De parque 'Primo de Rivera' a 'José Antonio Labordeta' por clamor popular. Cadena Ser. 22-09-2010 y ye tamién se quiere dar ista denominación en o futuro a l'Auditorio. Labordeta dará nombre al Parque Grande y puede que al Auditorio Tamién en atras ciudaz s'han feito homenaches parellans, asinas en Chaca l'Auditorio-Palacio de Congresos pasará a decir-se tamién "José Antonio Labordeta" El auditorio del Palacio de Congresos se llamará José Antonio Labordeta

 Obra 
 Bibliografía 
A producción literaria de Labordeta ye a mayor de totas as suyas aficions por l'antigüitat y a constancia d'o ritmo de publicación; manimenos, puet estar que sía a suya faceta menos conoixita, a la que caldría adhibir os numerosos articlos en prensa u o poemario inedito debantdito. 10Líneas.com ficha bibliografica

AnyoTítolEditorialPuestoComentarios1959Sucede el pensamientoColección OrejudínZaragozaprimer llibre de poesia1965Unamuno: diario poéticoSon ArmadansPalmaAsayo sobre o cancionero d'Unamuno1965Las sonatasColección PoemasZaragozaSegundo poemario, escrito en Teruel1971Cantar y callarJabalambreZaragozaincluye o primer EP1972Trenta y cinco veces unoEl BardoBarcelonaPoemario editato por Josep Batlló1973TribulatorioJabalambreZaragozaPoemario1974Cada cual que aprenda su juegoJúcar?novela1976Poemas y cancionesLumen?Antolochía de poemas y cancions anteriors1980Método de lecturaAyuso?Poemario1982Con la voz a cuestasLos Libros de la FronteraBarcelonaMemorias de 1967 - 19771983Aragón en la mochilaPenthalon?Guía de viaches por Aragón1985Jardín de la memoriaTaifaBarcelonaPoemario, editato por Josep Batlló1986El comitéAyuso?Segunda novela1988Diario de náufragoPrensas UniversitariasZaragozaPoemario1992Mitologías de mamáEdiciones Libertarias/ProdhufiMadridTercera novela1994Los amigos contadosXordicaVillanueva de GalligoArticlos publicatos en Andalán entre 1979 y 19821994MonegrosEdiciones LibertariasMadridPoemario1995Un país en la mochilaEdiciones LibertariasMadridGuía de viaches basata en o programa homonimo1995Tierra sin marXordicaVillanueva de GalligoTriga d'articlos variatos autobiograficos2001Con la mochila a cuestasRBABarcelonaUn atra guía de viaches2001Banderas rotasLa Esfera de los LibrosBarcelona«Quasimemorias»2003Dulce sabor de días agrestesHuerga & FierroBarcelonaAntolochía2004Cuentos de San CayetanoXordicaVillanueva de GalligoNarrativa2009Memorias de un beduíno...Ediciones BBarcelona..en el Congreso de los Diputados2010Regular, gracias a Dios.Ediciones BBarcelonaMemorias compartidas2011Mercado CentralXordicaVillanueva de GalligoPostumo

Discografìa
A mayor parti d'a suya discografía fue replegata en l'anyo 2004 en Cantar y no callar (1975-1995), una caixa de trece compactos reeditatos por Dro: basicament, toz os discos editatos por Fonomusic, con a notable ausencia d'o Cantar i callar, que encara ye inedito en CD. 10Líneas.com ficha discografica

anyTítolSielloComentarios1968Andros vol.IIEdumsaEP de cuatre cancions, censurato en a epoca1971Cantar y callarJavalambreReedición de l'anterior enclusa en o libro homonimo1974Cantar i callarEdigsaPrimer luenga durada que incluye Aragón y La vieja y un prologo d'Ovidi1975Tiempo de esperaPentamusic/QuirogaCon Ya ves y Canto a la libertad1976Cantes de la tierra adentroPentamusic/Quirogaincluye Rosa rosae y Coplas de Huesca1977En directo?Gravato en vivo en marzo de 1977, incluye o Chinchecle de Bielsa1978Que no amanece por nadaFonomusicCon Nana para dormir a un niño en la montaña y Crónicas de Paletonia1979Cantata para un paísFonomusicCon Quién te cerrará los ojos y Albada1981Las cuatro estacionesFonomusicincluye El villano y Ya viene marzo con flores1984Qué queda de ti, qué queda de míFonomusicCon A veces me pregunto y Somos1985Aguantando el temporalFonomusicincluye Zarajota blues y Mar de amor1987Qué vamos a hacerFonomusicCon Joven paloma1989TrilceFonomusicincluye Banderas rotas1991Tú, yo y los demás?Concierto con Imanol, Ovidi Montllor y Sabina, entre atros1993Canciones de amor?1995Recuento?Reedición en directo d'as suyas cancions trigatas1997Paisajes?Con Suceso francés y Monegros1999Nueva visión?Disco de tributo grabato en vivo en o Pireneus Sud de Lanuza200130 temasFonomusic2001Con la voz a cuestasPramesLibro-disco de poemas recitatos, propios y d'otri2004Cantar y no callar (1975-1995)DroCaixa antolochica con toz os discos de Fonomusic2006Cantautores aragonesesEl PeriódicoRecopilatorio compartiu con Carbonell y La Bullonera2006Nueba cozinaLuna NuevaDisco tributo a Ixo Rai! a on Labordeta fa a introducción2007Cantautores aragoneses: el concierto!El PeriódicoGravación d'o concierto de l'11 d'octubre de 2006

Filmografía
A versant actoral de Labordeta ye amás tardana d'as suyas actividats: amás d'os papels protagonistas que apareixen a continación, Labordeta tamién treballó en 1988 como anfitrión d'o programa En la cadiera ta TVE en Aragón, por a on pasaron os cantautors mas importants d'o momento, amás d'as suyas incursions puntuals de contertulio en cuantos programas de debate u como actor convidato en series televisivas como 7 vidas. Internet Movie Database ficha de José Antonio Labordeta

anytítoldireccióncomentarios1969MonegrosAntonio Artero?1985Réquiem por un labradorFrancesc BetriuLabordeta fa o papel d'un alguacil?Azabache?Cinta infantil pa TVE a on interpreta a un farero1990Del Miño al BidasoaJosé Briz MéndezBasata en a obra de Cela1994Lazos?1995Un país en la mochilaJose Antonio LabordetaSerie de viaches por a Espanya rural2007Cantautores aragoneses: el concierto!Aragón TVDVD d'o concierto de l'11 d'octubre de 2006

 Referencias 

 Se veiga tamién 
 José Antonio Labordeta.

 Vinclos externos 
  Dentrada en a GEA (Gran Enciclopedia Aragonesa).
  BCN.es Gent que tria el seu camí
  10Líneas.com web sobre Labordeta
  Congreso.es ficha de José Antonio Labordeta en o Congreso
  ElMundo.es transcripción d'un chat con Labordeta
  ElPaís.com ficha de José Antonio Labordeta
  [http://www.elpais.com/articulo/ultima/Soy/cascarrabias/ironico/elpepiult/20080127elpepiult_2/Tes El País] Soy un cascarrabias irónico''
 LaCuerda acordes de bellas d'as suyas cancions
  Labordeta.Chunta.com web d'a suya candidatura
  Zaragozame.com blog poetico de Labordeta
 Fotos de l'homenache per Primo y Josean Melendo

*